**DĖL PRIVALOMO IKIMOKYKLINIO UGDYMO SKYRIMO**

***(duomenys neskelbtini)***

2024 m. rugpjūčio 30 d. Nr. MV-461

Rokiškis

Vadovaudamasis Privalomo ikimokyklinio ugdymo nustatymo ir skyrimo tvarkos aprašo, patvirtinto Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. balandžio 26 d. įsakymo Nr. V-735/A1-208 „Dėl Privalomo ikimokyklinio ir priešmokyklinio ugdymo nustatymo ir skyrimo tvarkos aprašo patvirtinimo“, 10, 13 punktais bei atsižvelgdamas į Rokiškio rajono savivaldybės administracijos vaiko gerovės komisijos 2024 m. rugpjūčio 29 d. posėdžio protokolą Nr. 8:

1. S k i r i u *(duomenys neskelbtini),* gyvenančiai socialinę riziką patiriančioje šeimoje, privalomą ikimokyklinį ugdymą Rokiškio r. Pandėlio universaliame daugiafunkciame centre, ne mažiau kaip 4 valandas per dieną iki jai bus pradėtas teikti priešmokyklinis ugdymas arba šeimai bus teikiamos socialinės paslaugos.

2. N u r o d a u, kad Vaiko tėvai (globėjai) privalo užtikrinti vaiko reguliarų Rokiškio r. Pandėlio universalaus daugiafunkcio centro lankymą (jei vaikas negali atvykti į įstaigą, nedelsdami turi informuoti įstaigą) ir kitų mokymo sutartyje nurodytų pareigų vykdymą, taip pat užtikrinti vaiko punktualų Įstaigos lankymą.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Birutė Šlikienė